Bettgahnstiet

De Bettgahnstiet is vun fröher her de Beteikend för de Tiet, wo de Minschen na’n Bett gaan dään, sik to’n Slopen hinleggen dään. In öllere Tieden, as de Minschen noch keen egen Licht harrn, weer dat woll de Sünnenünnergang. As de Minschen denn na un na eer egen Licht kriegen dään to’n Bispeel Lagerfüür oder ok dat Taalglicht, güngen se to Bett, wenn de Arbeet trecht weer. Hüttaudags gillt de Bettgahnstiet blots noch för lütte Kinner, wiel se mööt een geregelt Dag leern.

Kategorie:Sellschop